**Mammutidae** eller **mastodontfamilien** er en utdødd familie med store snabeldyr som liknet moderne elefanter, men som hadde et annerledes tannsett og annet levevis. De utviklet seg fra gomphotherer for om lag 30 millioner år siden, og de siste medlemmene døde ut for omkring 10 000 år siden, som en del av utryddelsen av megafaunaen i slutten av siste istid. Familiens medlemmer var generelt storbygde, og noen av dem var de største landdyrene i sin tid.

Det vitenskapelige navnet betyr ikke at mammuter var medlem av mastodontfamilien, men skyldes at de første levningene som ble funnet var antatt å stamme fra mammuter, og ble gitt slektsnavnet *Mammut*. Dette har så blitt typearten for hele familien. De virkelige mammutene tilhører elefantfamilien.

Taksonomi
---------

Mastodontfamilien er ikke noen mangfoldig gruppe, og medlemmene hadde små fysiske forskjeller gjennom hele familiens 20 millioner år med evolusjon. Den eldste kjente mastodonten var *Eozygodon morotoensis* som levde i Uganda og Kenya for omkring 22 millioner år siden (tidlig miocen). Denne arten gav trolig opphav til slekten *Zygolophodon*. Denne slekten spredte seg ut av Afrika og til Europa på slutten av tidlig miocen (17-19 millioner år siden). Omkring midt i miocen (12-14 millioner år siden) dukket den også opp i det sentrale og østlige Asia og spredte seg helt ned til Indonesia.

Slekten *Mammut* utviklet seg trolig fra *Zygolophodon*. Arten *M. borsoni* holdt til i Europa og Asia, men vandret aldri ut til øyene i Sørøst-Asia slik *Zygolophodon* og de senere elefantene gjorde. *M. americanum* spredte seg til hele Nord-Amerika i midt miocen (11-16 millioner år siden. Arten spredte seg helt til Mellom-Amerika, (men ikke til Sør-Amerika) of fantes fram til pleistocen-holocen-grense (~ 10 000 år siden). I Eurasia ble alle mastodonter utryddet i pliocen, hvilket gjør *M. americanum* til det siste medlemmet av familien.

Inndelingen av slektstreet følger Shoshani *et al.*(2007). Se også inndeling.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Elephantimorpha  | 

|  |  |
| --- | --- |
|  | †Mammutidae (mastodonter) Utdødd linje |
|  |
|  Elephantida  | 

|  |  |
| --- | --- |
|  | †Gomphotheriidae Utdødd linje |
|  |
|  Elephantoidea  | 

|  |  |
| --- | --- |
|  | †Stegodontidae (stegodonter) Utdødd linje |
|  |
|  Elephantidae  | 

|  |  |
| --- | --- |
|  | *Loxodonta* (afrikanske elefanter) To arter lever fortsatt |
|  |
|  Elephantini  | 

|  |  |
| --- | --- |
|  | †*Palaeoloxodon* Utdødd linje |
|  |
|  Elephantina  | 

|  |  |
| --- | --- |
|  | *Elephas* (eurasiske elefanter) Én art med flere underarter lever fortsatt |
|  |
|  | †*Mammuthus* (mammuter) Utdødd linje |
|  |

 |
|  |

 |
|  |

 |
|  |

 |
|  |

 |
|  |

 |
|  |

Biologi
-------

Mastodontfamilien kjennes igjen på de typiske zygolophodonte kinntennene, som skiller dem fra elefantfamilien som de ellers likner. Hodeskallen var også lavere og lengre, uten den karakteristiske humpen over pannen som er typisk for indisk elefant og i noen grade den afrikanske. Ørene var også mindre, noe som trolig skyldes at mastodontene foretrakk kjøligere skogsmiljø heller enn varme, åpne landskap slik elefantfamilien gjør. Fortennene oppe var utviklet til støtenner som buet ut og opp. Disse ble brukt til å flenge opp barken på trær og busker. De første, mest primitive medlemmene av familien hadde også små, rette støttenner i underkjeven, og slike støttenner fantes hos unge hanner også i de mer avanserte gruppene. Hos de voksne forsvant etter hvert de nedre støttennene. Over tid utviklet det seg stadig større arter som i økende grad levde av å bruke støttennene i overkjeven til å beite på trær og busker.

Familien består av tre klare slekter: primitive *Eozygodon* som trolig har gitt opphav til de øvrige slektene, *Zygolophodon* som fantes i nesten hele familiens utbredelsesområde og *Mammut*. I tillegg kommer slektene *Miomastodon* og *Pliomastodon*, men det er usikkert om disse representerer egne stamlinjer. *Mimastodon* kan være et synonym for *Zygolophodon*, og *Pliomastodon* kan være en del av *Mammut*.

Inndeling
---------

Inndelingen følger Shoshani *et al.*(2007). Se også taksonomi.

**Treliste**
* Proboscidea, snabeldyr
	+ †*Eritherium*
	+ †*Moeritherium*
	+ †*Saloumia*
	+ †Plesielephantiformes
	+ Elephantiformes
		- †*Eritreum*
		- †*Hemimastodon*
		- †*Palaeomastodon*
		- †*Phiomia*
		- Elephantimorpha
			* †Mammutidae, mastodonter
				+ †*Eozygodon*
				+ †*Losodokodon*
				+ †*Mammut*
				+ †*Miomastodon*
				+ †*Sinomammut*
				+ †*Zygolophodon*
			* †Choerolophodontidae
			* †Amebelodontidae
			* Elephantida

Referanser
----------

1. ↑  Hay, O.P. (1922). «Further observations on some extinct elephants». *Proceedings of The Biological Society of Washington*. 35: 97-101. Besøkt 10. oktober 2016.
2. ↑  Fiedal, Stuart (2009). *American Megafaunal Extinctions at the End of the Pleistocene*. Springer. s. 21–37. ISBN 978-1-4020-8792-9. doi:10.1007/978-1-4020-8793-6\_2. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 10. oktober 2016.
3. ↑  Larramendi, A. (2016). «Shoulder height, body mass and shape of proboscideans» (PDF). *Acta Palaeontologica Polonica*. 61. doi:10.4202/app.00136.2014.
4. 1 2 3  Maguire, K. (2010). «The Mammutidae». University of Californie Museum of Paleontology. Besøkt 9. oktober 2016.
5. ↑  Tobien & al. (1988). «Mastodonts (Proboscidea Mammalia) from the late Neogene and early Pleistocene of the People’s Republic of China. Part. 2: The genera *Tetralophodon*, *Anancus*, *Stegotetrabelodon*, *Zygolophodon*, *Mammut*, *Stegolophodon*. Some generalities on the Chinese mastodonts». *Mainzer Geowissenschaftliche Mitteilungen*. 17: 95-220.
6. 1 2  Shoshani, J.; Ferretti, M. P.; Lister, A. M.; Agenbroad, L. D.; Saegusa, H.; Mol, D.; Takahashi, K. (2007). «Relationships within the Elephantinae using hyoid characters». *Quaternary International*. 169-170: 174–185. Bibcode:2007QuInt.169..174S. doi:10.1016/j.quaint.2007.02.003.

Eksterne lenker
---------------

* (en) *Mammutidae* i Global Biodiversity Information Facility Rediger på Wikidata

* (en) *Mammutidae* hos Fossilworks Rediger på Wikidata

* (en) *Kategori:Mammutidae* – bilder, video eller lyd på Wikimedia Commons Rediger på Wikidata

* *Mammutidae* – detaljert informasjon på Wikispecies Rediger på Wikidata